شەفەق نیوز/ جیمس کلیڤری وەزیر بەریتانیا ئەرا باوەتەیل خوەرهەڵات
ناوڕاس و باشوور ئەفر، ئمڕوو سێشەممە، هان حکومەت هەرێم کوردستان وحکومەت فیدڕاڵی
دا ئەرا چارەسەرکەردن ناکۆکی و گرفتە گیرهاتگەهان ناوبەینیان وەتایبەت ئەوەگ وە
باوەت مووچەگان و بوودجەی دارایی گشتی پەیوەندی دیرن.
کلیڤری ئمڕوو لە کۆنگرەیگ رۆژنامەوانی لە هەولێر و ئاژانس شەفەق نیوز
ئامادەی بوی   وت: حکومەت بەریتانی برادەر
کۆنەی گەل کوردە، وهەمیش برادەر کۆنەی حکومەت عراقە، و پشتگیری گەورایەگە ئەرا هەرێم
کوردستان و لە خود وەختەگە پشتگیری لە حکومەت عراق کەیمن، و زیاندارە ک بنووڕیمن
ناکۆکی لەناوبەینیان هەس، بەڵکم ئی گرفتەیلە چارەسەر کریەن، و قسە وەگەرد هەردوگ
لاگە کردیمن، و ئومێد خوازیمن وەی نزیکە بڕەسنە ئەنجامەیل خاسیگ.
وتیش؛ فرە خوەشخاڵم ک پەیوەندیەگان ناوبەین هەرێم و بریتانیا فرە
خاسن، و ئیمە برادەر کۆن گەل کوردیمن، و زانیاری فرەیگ لە گەل کورد دیریمن، و خوەیان
توێنستن داعش لەناو بووەن، و ئەیە هیلێدەمان لە نزیکەو وەگەرد حکومەت هەرێم کار بکەێمن،
و هەمیش وەرەو گەشەپێدان پەیوەندیەگان لە چینەیل ئابووری و بازرگانی و هەمیش لە گەشتیاری
وە گەرد هەرێم کوردستان.
وەزیرەگە هەمیش وت: ژمارەی کۆمپانیاگان نێزانم ک لە هەرێم کار کەن، بەڵکم
مەزەنە کەم ک چینەیل فرەیگ هەس ئەرا کۆمپانیایل بەریتانی تا لە هەرێم کاربکەن.
